LV Eiropas Savienības Oficiālais Vēstnesis L 314/29

KOMISIJAS LĒMUMS

(2007. gada 30. novembris),

ar ko apstiprina tās gada un daudzgadu valstu programmas un Kopienas finansiālo ieguldījumu atsevišķu dzīvnieku slimību un zoonožu izskaušanai, kontrolei un uzraudzībai, ko dalībvalstis iesniegušas 2008. gadam un turpmākajiem gadiem

(izziņots ar dokumenta numuru K(2007) 5776)

(2007/782/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 24. panta 5. punktu,

tā kā:

(1) Lēmumā 90/424/EEK paredzētas procedūras, kā tiek piešķirts Kopienas finansiālais ieguldījums programmām, kas paredzētas dzīvnieku slimību un zoonožu izskaušanai, kontrolei un uzraudzībai.

(2) Turklāt Lēmuma 90/424/EEK 24. panta 1. punktā paredzēts, ka jāievieš Kopienas finansiālais pasākums, lai atmaksātu izdevumus, kas dalībvalstīm radušies, finansējot valsts programmas, kuras paredzētas, lai izskaustu, kontrolētu un uzraudzītu minētajā lēmumā norādītās dzīvnieku slimības un zoonozes.

(3) Padomes 2006. gada 19. decembra Lēmums 2006/965/EK, ar ko groza Lēmumu 90/424/EEK par izdevumiem veterinārijas jomā (2) aizstāja minētā lēmuma 24. pantu ar jaunu noteikumu. Lēmumā 2006/965/EK paredzēja, ka programmas govju enzootiskās leikozes un Aujeski slimības apkarošanai varētu turpināt finansēt līdz 2010. gada 31. decembrim kā pārejas pasākumus.

(4) Padomes 1990. gada 27. novembra Lēmumā 90/638/EEK, ar ko nosaka Kopienas kritērijus noteiktu dzīvnieku slimību izskaušanai un kontrolei (3), paredzēts, ka dalībvalstu iesniegtajām programmām jāatbilst Lēmuma 90/638/EEK pielikumos noteiktajiem kritērijiem, lai šīs programmas varētu apstiprināt kā pasākumus saskaņā ar Lēmuma 90/424/EEK 24. panta 1. punktu.

(5) Eiropas Parlamenta un Padomes 2001. gada 22. maija Regulā (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (4), paredzētas dalībvalstu īstenotas transmisīvo sūkļveida encefalopātiju (TSE) gada uzraudzības programmas attiecībā uz liellopiem, kazām un aitām.

(6) Padomes Direktīvā 2005/94/EK (5) par Kopienas pasākumiem putnu gripas kontrolei paredzētas arī dalībvalstu uzraudzības programmas, kas jāveic attiecībā uz mājputniem un savvaļas putniem, lai, tostarp, pamatojoties uz regulāri atjauninātiem risku novērtējumiem, palīdzētu iegūt zināšanas par draudiem, ko rada savvaļas putni saistībā ar visiem putnu izcelsmes gripas vīrusiem. Jāapstiprina arī minētās gada uzraudzības programmas un to finansējums.

(7) Dažas dalībvalstis ir iesniegušas Komisijai gada programmas, par kurām tās vēlas saņemt finansiālu atbalstu no Kopienas un kas paredzētas dzīvnieku slimību izskaušanai, kontrolei un uzraudzībai, pārbaužu programmas zoonožu profilaksei un gada uzraudzības programmas, kas paredzētas, lai izskaustu un uzraudzītu atsevišķas TSE.

(8) Dažas dalībvalstis ir iesniegušas Komisijai arī daudzgadu programmas tādu dzīvnieku slimību izskaušanai, kontrolei un uzraudzībai, par kurām tās vēlas saņemt finansiālu ieguldījumu no Kopienas. Izdevumu saistības daudzgadu programmām pieņem saskaņā ar 76. panta 3. punktu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6). Daudzgadu programmām pirmās budžeta saistības nosaka pēc šo programmu apstiprināšanas. Visas turpmākās saistības Komisija nosaka, pamatojoties uz lēmumu piešķirt ieguldījumu, kas minēts Lēmuma 90/424/EEK 24. panta 5. punktā.

(9) Komisija ir novērtējusi dalībvalstu iesniegtās gada un daudzgadu programmas gan no veterinārā, gan finansiālā viedokļa. Minētās programmas tika uzskatītas par atbilstošām attiecīgajiem Kopienas tiesību aktiem veterinārijas jomā un jo īpaši Lēmumā 90/638/EEK izklāstītajiem kritērijiem.

(10) Ņemot vērā šo programmu nozīmīgumu Kopienas mērķu sasniegšanai dzīvnieku un sabiedrības veselības jomā, un tādēļ, ka visās dalībvalstīs ir jāpiemēro TSE un putnu gripas apkarošanas programmas, ir lietderīgi noteikt attiecīgo Kopienas finansiālā ieguldījuma proporciju, lai līdz maksimālajai summai, kas paredzēta katrai programmai, kompensētu izmaksas, kuras attiecīgajām dalībvalstīm radušās par šajā lēmumā minētajiem pasākumiem.

(11) Labākas pārvaldības labad, Kopienas līdzekļu efektīvākai izmantošanai un pārredzamības uzlabošanai vajadzības gadījumā ir jānosaka arī maksimālās summas, kas paredzētas katrai programmai, kuras dalībvalstij kompensē par konkrētām izmaksām, piemēram, par dalībvalstīs izmantotiem testiem un kompensācijām īpašniekiem, lai segtu zaudējumus, kas tiem rodas, nokaujot vai izbrāķējot dzīvniekus.

(12) Saskaņā ar Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (7) programmas dzīvnieku slimību izskaušanai un kontrolei jāfinansē no Eiropas Lauksaimniecības virzības un garantiju fonda līdzekļiem. Finanšu kontroles vajadzībām jāpiemēro minētās regulas 9., 36. un 37. pants.

(13) Kopienas finansiālais ieguldījums jāpiešķir ar noteikumu, ka plānotās darbības tiek veiktas efektīvi un ka kompetentās iestādes šajā lēmumā noteiktajā termiņā sniedz visu nepieciešamo informāciju. Šķiet, ka īpaši lietderīgi ir pieprasīt biežākus tehniskus starpziņojumus, lai novērtētu apstiprināto programmu īstenošanas efektivitāti.

(14) Efektīvas pārvaldības labad visi iesniegtie izdevumi Kopienas finansiālā ieguldījuma saņemšanai jāizsaka euro. Saskaņā ar Regulu (EK) Nr. 1290/2005 valūtas maiņas kurss izdevumiem, kas nav euro, ir pēdējais valūtas maiņas kurss, kuru Eiropas Centrālā banka ir noteikusi pirms tā mēneša pirmās dienas, kurā attiecīgā dalībvalsts ir iesniegusi pieteikumu.

(15) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO LĒMUMU.

I NODAĻA

GADA PROGRAMMAS

1. pants

Govju bruceloze

1. Ar šo laikposmam no 2008. gada 1. janvāra līdz 31. decembrim apstiprina Īrijas, Spānijas, Itālijas, Kipras, Portugāles un Apvienotās Karalistes iesniegtās programmas govju brucelozes izskaušanai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un iegādātos vakcīnu devas, un minētais ieguldījums nepārsniedz šādu summu:

a) EUR 1 200 000 Īrijai;

b) EUR 4 400 000 Spānijai;

c) EUR 2 100 000 Itālijai;

d) EUR 153 000 Kiprai;

e) EUR 1 900 000 Portugālei;

f) EUR 1 200 000 Apvienotajai Karalistei.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) rozbengāla testam EUR 0,2 par testu; b) SAT testam EUR 0,2 par testu; c) komplementa saistīšanas testam EUR 0,4 par testu; d) ELISA testam EUR 1 par testu.

2. pants

Govju tuberkuloze

1. Ar šo laikposmam no 2008. gada 1. janvāra līdz 31. decembrim apstiprina Igaunijas, Spānijas, Itālijas, Polijas un Portugāles iesniegtās programmas govju tuberkulozes izskaušanai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu tuberkulīna testus, laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 24 000 Igaunijai;

b) EUR 6 100 000 Spānijai;

c) EUR 2 700 000 Itālijai;

d) EUR 1 100 000 Polijai;

e) EUR 347 000 Portugālei.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) tuberkulīna testam EUR 1 par testu; b) gamma interferona testam EUR 5 par testu.

3. pants

Aitu un kazu bruceloze

1. Ar šo laikposmam no 2008. gada 1. janvāra līdz 31. decembrim apstiprina Spānijas, Itālijas, Kipras un Portugāles iesniegtās programmas aitu un kazu brucelozes izskaušanai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai iegādātos vakcīnas, veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 5 600 000 Spānijai;

b) EUR 2 800 000 Itālijai;

c) EUR 93 000 Kiprai;

d) EUR 1 100 000 Portugālei.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) rozbengāla testam EUR 0,2 par testu; b) komplementa saistīšanas testam EUR 0,4 par testu.

4. pants

Infekciozais katarālais drudzis endēmiskos vai lielas bīstamības apgabalos

1. Ar šo laikposmam no 2008. gada 1. janvāra līdz 31. decembrim apstiprina Beļģijas, Bulgārijas, Vācijas, Grieķijas, Spānijas, Francijas, Itālijas, Luksemburgas, Nīderlandes, Austrijas, Portugāles, Rumānijas un Slovēnijas iesniegtās programmas infekciozā katarālā drudža izskaušanai un uzraudzībai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus viroloģiskas, seroloģiskas un entomoloģiskas uzraudzības nodrošināšanai un iegādātos slazdus un vakcīnas, un minētais ieguldījums nepārsniedz šādu summu:

a) EUR 377 000 Beļģijai;

b) EUR 5 400 Bulgārijai;

c) EUR 3 100 000 Vācijai;

d) EUR 100 000 Grieķijai;

e) EUR 4 100 000 Spānijai;

f) EUR 351 000 Francijai;

g) EUR 1 300 000 Itālijai;

h) EUR 70 000 Luksemburgai;

i) EUR 527 000 Nīderlandei;

j) EUR 245 000 Austrijai;

k) EUR 1 004 000 Portugālei;

l) EUR 43 000 Rumānijai;

m) EUR 61 000 Slovēnijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, ELISA testam nepārsniedz EUR 2,5 par testu.

5. pants

Salmoneloze (zoonozi izraisošas salmonellas) Gallus gallus vaislas saimēs

1. Ar šo laikposmam no 2008. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Īrijas, Grieķijas, Spānijas, Francijas, Itālijas, Kipras, Latvijas, Ungārijas, Nīderlandes, Austrijas, Polijas, Portugāles, Rumānijas un Slovākijas iesniegtās programmas konkrētu zoonozi izraisošu salmonellu kontrolei Gallus gallus vaislas saimēs.

2. Kopienas finansiālais ieguldījums ir 50 % apmērā no izmaksām, kas radušās katrai no 1. punktā minētajām dalībvalstīm, lai veiktu bakterioloģiskus un serotipēšanas testus oficiālās paraugu ņemšanas sistēmā, īpašniekiem kompensētu kaujamo putnu un iznīcināto olu vērtību un iegādātos vakcīnu devas, un minētais ieguldījums nepārsniedz šādu summu:

a) EUR 550 000 Beļģijai;

b) EUR 10 000 Bulgārijai;

c) EUR 200 000 Čehijai;

d) EUR 75 000 Dānijai;

e) EUR 600 000 Vācijai;

f) EUR 120 000 Īrijai;

g) EUR 150 000 Grieķijai;

h) EUR 800 000 Spānijai;

i) EUR 500 000 Francijai;

j) EUR 470 000 Itālijai;

k) EUR 45 000 Kiprai;

l) EUR 60 000 Latvijai;

m) EUR 400 000 Ungārijai;

n) EUR 1 300 000 Nīderlandei;

o) EUR 50 000 Austrijai;

p) EUR 2 000 000 Polijai;

q) EUR 600 000 Portugālei;

r) EUR 400 000 Rumānijai;

s) EUR 275 000 Slovākijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) bakterioloģiskam testam (kultivēšana) EUR 5,0 par testu; b) vienas vakcīnas devas iegādei EUR 0,05 par devu; c) attiecīgo Salmonella spp. izolātu serotipēšanai EUR 20,0 par testu.

6. pants

Salmoneloze (zoonozi izraisošas salmonellas) Gallus gallus dējējputnu saimēs

1. Ar šo laikposmam no 2008. gada 1. janvāra līdz 31. decembrim apstiprina Beļģijas, Bulgārijas, Čehijas, Vācijas, Igaunijas, Grieķijas, Spānijas, Francijas, Itālijas, Kipras, Latvijas, Luksemburgas, Ungārijas, Nīderlandes, Austrijas, Polijas, Portugāles, Rumānijas, Slovākijas un Apvienotās Karalistes iesniegtās programmas konkrētu zoonozi izraisošu salmonellu kontrolei Gallus gallus dējējputnu saimēs.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu bakterioloģiskus un serotipēšanas testus oficiālās paraugu ņemšanas sistēmā, īpašniekiem kompensētu kaujamo putnu un iznīcināto olu vērtību un iegādātos vakcīnu devas, un minētais ieguldījums nepārsniedz šādu summu:

a) EUR 750 000 Beļģijai;

b) EUR 20 000 Bulgārijai;

c) EUR 1 000 000 Čehijai;

d) EUR 2 000 000 Vācijai;

e) EUR 20 000 Igaunijai;

f) EUR 500 000 Grieķijai;

g) EUR 3 500 000 Spānijai;

h) EUR 2 500 000 Francijai;

i) EUR 1 000 000 Itālijai;

j) EUR 80 000 Kiprai;

k) EUR 300 000 Latvijai;

l) EUR 10 000 Luksemburgai;

m) EUR 2 000 000 Ungārijai;

n) EUR 2 000 000 Nīderlandei;

o) EUR 1 000 000 Austrijai;

p) EUR 2 000 000 Polijai;

q) EUR 1 000 000 Portugālei;

r) EUR 500 000 Rumānijai;

s) EUR 1 000 000 Slovākijai;

t) EUR 80 000 Apvienotajai Karalistei.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) bakterioloģiskam testam (kultivēšana) EUR 5,0 par testu; b) vienas vakcīnas devas iegādei EUR 0,05 par devu; c) attiecīgo Salmonella spp. izolātu serotipēšanai EUR 20,0 par testu.

7. pants

Klasiskais cūku mēris un Āfrikas cūku mēris

1. Kontroles un uzraudzības programmas

a) Ar šo laikposmam no 2008. gada 1. janvāra līdz 31. decembrim apstiprina Bulgārijas Vācijas, Francijas, Luksemburgas, Rumānijas, Slovēnijas un Slovākijas iesniegtās programmas attiecībā uz klasisko cūku mēri.

b) Ar šo laika posmam no 2008. gada 1. janvāra līdz 31. decembrim apstiprina Itālijas iesniegto programmu attiecībā uz klasisko cūku mēri un Āfrikas cūku mēri.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu viroloģiskus un seroloģiskus testus mājas cūkām un savvaļas cūkām, un saskaņā ar Bulgārijas, Vācijas, Francijas, Rumānijas un Slovākijas iesniegtajām programmām – arī 50 % no izmaksām, kas radušās par to vakcīnu un ēsmu iegādi un izplatīšanu, ko izmanto savvaļas cūku vakcinēšanai, un minētais ieguldījums nepārsniedz šādu summu:

a) EUR 400 000 Bulgārijai;

b) EUR 1 000 000 Vācijai;

c) EUR 650 000 Francijai;

d) EUR 100 000 Itālijai;

e) EUR 15 000 Luksemburgai;

f) EUR 2 500 000 Rumānijai;

g) EUR 40 000 Slovēnijai;

h) EUR 525 000 Slovākijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, ELISA testam nepārsniedz EUR 2,5 par testu.

8. pants

Cūku vezikulārā slimība

1. Ar šo laikposmam no 2008. gada 1. janvāra līdz 31. decembrim apstiprina Itālijas iesniegto programmu cūku vezikulārās slimības izskaušanai.

2. Kopienas finansiālais ieguldījums ir 50 % no izmaksām par laboratorijas testiem un nepārsniedz EUR 300 000.

9. pants

Putnu gripa mājputnu un savvaļas putnu vidū

1. Ar šo laikposmam no 2008. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes iesniegtās programmas, lai apsekotu putnu gripu mājputnu un savvaļas putnu vidū.

2. Kopienas finansiālais ieguldījums ir 50 % no izmaksām, kas radušās katrai dalībvalstij, lai veiktu laboratorijas testus, un vienreizējs maksājums, kas paredzēts paraugu ņemšanai no savvaļas putniem, un minētais ieguldījums nepārsniedz šādu summu:

a) EUR 127 000 Beļģijai;

b) EUR 76 000 Bulgārijai;

c) EUR 65 000 Čehijai;

d) EUR 202 000 Dānijai;

e) EUR 580 000 Vācijai;

f) EUR 8 000 Igaunijai;

g) EUR 58 000 Īrijai;

h) EUR 72 000 Grieķijai;

i) EUR 306 000 Spānijai;

j) EUR 155 000 Francijai;

k) EUR 380 000 Itālijai;

l) EUR 15 000 Kiprai;

m) EUR 33 000 Latvijai;

n) EUR 43 000 Lietuvai;

o) EUR 12 000 Luksemburgai;

p) EUR 184 000 Ungārijai;

q) EUR 444 000 Nīderlandei;

r) EUR 55 000 Austrijai;

s) EUR 81 000 Polijai;

t) EUR 165 000 Portugālei;

u) EUR 465 000 Rumānijai;

v) EUR 43 000 Slovēnijai;

w) EUR 50 000 Slovākijai;

x) EUR 35 000 Somijai;

y) EUR 290 000 Zviedrijai;

z) EUR 400 000 Apvienotajai Karalistei.

3. Izmaksu maksimālā summa, ko dalībvalstīm atmaksā par testiem, kas veikti atbilstīgi programmai, nepārsniedz šādu summu:

a) : ELISA testam : EUR 1 par testu; b) : agara gēla imūndifūzijas testam : EUR 1,2 par testu; c) : HI testam H5/H7 pārbaudei : EUR 12 par testu; d) : vīrusa izdalīšanas testam : EUR 30 par testu; e) : PCR testam : EUR 15 par testu; f) : paraugu ņemšanai no savvaļas putniem : EUR 20 par putnu.

10. pants

Transmisīvās sūkļveida encefalopātijas (TSE)

1. Ar šo laikposmam no 2008. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes iesniegtās programmas transmisīvo sūkļveida encefalopātiju (TSE) uzraudzībai.

2. Kopienas finansiālais ieguldījums ir 100 % no izmaksām, kas radušās katrai no 1. punktā minētajām dalībvalstīm, īstenojot minētās programmas, un minētais ieguldījums nepārsniedz šādu summu:

a) EUR 1 950 000 Beļģijai;

b) EUR 850 000 Bulgārijai;

c) EUR 950 000 Čehijai;

d) EUR 1 600 000 Dānijai;

e) EUR 9 500 000 Vācijai;

f) EUR 250 000 Igaunijai;

g) EUR 5 000 000 Īrijai;

h) EUR 950 000 Grieķijai;

i) EUR 4 700 000 Spānijai;

j) EUR 14 750 000 Francijai;

k) EUR 3 050 000 Itālijai;

l) EUR 250 000 Kiprai;

m) EUR 300 000 Latvijai;

n) EUR 550 000 Lietuvai;

o) EUR 150 000 Luksemburgai;

p) EUR 700 000 Ungārijai;

q) EUR 37 000 Maltai;

r) EUR 3 150 000 Nīderlandei;

s) EUR 1 250 000 Austrijai;

t) EUR 3 250 000 Polijai;

u) EUR 1 250 000 Portugālei;

v) EUR 7 500 Rumānijai;

w) EUR 200 000 Slovēnijai;

x) EUR 750 000 Slovākijai;

y) EUR 650 000 Somijai;

z) EUR 1 150 000 Zviedrijai;

za) EUR 5 300 000 Apvienotajai Karalistei.

3. Kopienas finansiālais ieguldījums 1. punktā minētajās programmās ir par veiktajiem testiem, un maksimālā summa nepārsniedz šādu summu:

a) EUR 5 par testu tādiem liellopu testiem, kas minēti Regulas (EK) Nr. 999/2001 III pielikumā;

b) EUR 30 par testu tādiem aitu un kazu testiem, kas minēti Regulas (EK) Nr. 999/2001 III pielikumā;

c) EUR 50 par testu tādiem briežu dzimtas dzīvnieku testiem, kas minēti Regulas (EK) Nr. 999/2001 III pielikumā;

d) EUR 175 par testu attiecībā uz primārajiem molekulārajiem diferencējošajiem testiem, kurus veic saskaņā ar Regulas (EK) Nr. 999/2001 X pielikuma C nodaļas 3.2. punkta c) apakšpunkta i) daļu.

11. pants

Govju sūkļveida encefalopātija (GSE)

1. Ar šo laikposmam no 2008. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Luksemburgas, Nīderlandes, Austrijas, Polijas, Portugāles, Slovēnijas, Slovākijas, Somijas un Apvienotās Karalistes iesniegtās programmas govju sūkļveida encefalopātijas izskaušanai.

2. Kopienas finansiālais ieguldījums 1. punktā minētajās programmās ir 50 % no izmaksām, kas radušās katrai dalībvalstij, lai īpašniekiem kompensētu to dzīvnieku vērtību, kurus izbrāķē vai iznīcina saskaņā ar izskaušanas programmu, un kas nav vairāk kā EUR 500 par dzīvnieku, un minētais ieguldījums nepārsniedz šādu summu:

a) EUR 50 000 Beļģijai;

b) EUR 50 000 Bulgārijai;

c) EUR 150 000 Čehijai;

d) EUR 50 000 Dānijai;

e) EUR 145 000 Vācijai;

f) EUR 50 000 Igaunijai;

g) EUR 430 000 Īrijai;

h) EUR 50 000 Grieķijai;

i) EUR 500 000 Spānijai;

j) EUR 100 000 Francijai;

k) EUR 150 000 Itālijai;

l) EUR 50 000 Luksemburgai;

m) EUR 50 000 Nīderlandei;

n) EUR 50 000 Austrijai;

o) EUR 100 000 Polijai;

p) EUR 232 000 Portugālei;

q) EUR 10 000 Slovēnijai;

r) EUR 125 000 Slovākijai;

s) EUR 25 000 Somijai;

t) EUR 176 000 Apvienotajai Karalistei.

12. pants

Skrēpi slimība

1. Ar šo laikposmam no 2008. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Nīderlandes, Austrijas, Portugāles, Rumānijas, Slovēnijas, Slovākijas, Somijas, un Apvienotās Karalistes iesniegtās programmas skrēpi slimības izskaušanai.

2. Kopienas finansiālais ieguldījums 1. punktā minētajās programmās ir 50 % no izmaksām, kas radušās attiecīgajām dalībvalstīm, lai īpašniekiem kompensētu to dzīvnieku vērtību, kurus izbrāķē vai iznīcina saskaņā ar izskaušanas programmu, un kas nav vairāk kā EUR 100 par dzīvnieku, un 50 % no izmaksām par genotipēšanai vajadzīgo paraugu analīzi, kas nav vairāk kā EUR 10 par genotipēšanas testu, un minētais ieguldījums nepārsniedz šādu summu:

a) EUR 66 000 Beļģijai;

b) EUR 26 000 Bulgārijai;

c) EUR 88 000 Čehijai;

d) EUR 204 000 Dānijai;

e) EUR 1 000 000 Vācijai;

f) EUR 12 100 Igaunijai;

g) EUR 550 000 Īrijai;

h) EUR 700 000 Grieķijai;

i) EUR 3 800 000 Spānijai;

j) EUR 3 000 000 Francijai;

k) EUR 1 500 000 Itālijai;

l) EUR 1 100 000 Kiprai;

m) EUR 1 100 Latvijai;

n) EUR 3 000 Lietuvai;

o) EUR 27 000 Luksemburgai;

p) EUR 343 000 Ungārijai;

q) EUR 258 000 Nīderlandei;

r) EUR 26 000 Austrijai;

s) EUR 35 000 Portugālei;

t) EUR 881 000 Rumānijai;

u) EUR 61 000 Slovēnijai;

v) EUR 302 000 Slovākijai;

w) EUR 201 000 Somijai;

x) EUR 4 000 000 Apvienotajai Karalistei.

13. pants

Trakumsērga

1. Ar šo laikposmam no 2008. gada 1. janvāra līdz 31. decembrim apstiprina Bulgārijas, Lietuvas, Ungārijas, Austrijas, Polijas, Rumānijas un Slovākijas iesniegtās programmas trakumsērgas izskaušanai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus, iegādātos un izplatītu vakcīnas un ēsmas saskaņā ar programmām, un minētais ieguldījums nepārsniedz šādu summu:

a) EUR 700 000 Bulgārijai;

b) EUR 700 000 Lietuvai;

c) EUR 1 500 000 Ungārijai;

d) EUR 290 000 Austrijai;

e) EUR 3 900 000 Polijai;

f) EUR 2 500 000 Rumānijai;

g) EUR 575 000 Slovākijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) ELISA testam EUR 8 par testu; b) tetraciklīna noteikšanas testam kaulaudos EUR 8 par testu.

14. pants

Govju enzootiskā leikoze

1. Ar šo laikposmam no 2008. gada 1. janvāra līdz 31. decembrim apstiprina Igaunijas, Lietuvas un Polijas iesniegtās programmas govju enzootiskās leikozes izskaušanai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu EUR:

a) EUR 15 000 Igaunijai;

b) EUR 200 000 Lietuvai;

c) EUR 800 000 Polijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) ELISA testam EUR 0,5 par testu; b) agara gēla imūndifūzijas testam EUR 0,5 par testu.

15. pants

Aujeski slimība

1. Ar šo laikposmam no 2008. gada 1. janvāra līdz 31. decembrim apstiprina Spānijas, Ungārijas un Polijas iesniegtās programmas Aujeski slimības izskaušanai.

2. Kopienas finansiālais ieguldījums 1. punktā minētajās programmās ir 50 % no izmaksām, kas radušās attiecīgajai dalībvalstij par laboratorijas testu veikšanu, un minētais ieguldījums nepārsniedz šādu summu:

a) EUR 450 000 Spānijai;

b) EUR 60 000 Ungārijai;

c) EUR 5 000 000 Polijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, ELISA testam nepārsniedz EUR 1 par testu.

II NODAĻA

DAUDZGADU PROGRAMMAS

16. pants

Trakumsērga

1. Ar šo šādam laikposmam apstiprina Čehijas, Vācijas, Igaunijas, Latvijas, Slovēnijas un Somijas iesniegtās daudzgadu programmas trakumsērgas izskaušanai:

a) no 2008. gada 1. janvāra līdz 2009. gada 31. decembrim Čehijai un Vācijai;

b) no 2008. gada 1. janvāra līdz 2010. gada 31. decembrim Latvijai un Somijai;

c) no 2008. gada 1. janvāra līdz 2011. gada 31. decembrim Igaunijai;

d) no 2008. gada 1. janvāra līdz 2012. gada 31. decembrim Slovēnijai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus, iegādātos un izplatītu vakcīnas un ēsmas saskaņā ar programmām.

3. Izmaksu maksimālā summa, ko atmaksā attiecīgajām dalībvalstīm par 1. punktā minētajām programmām, nepārsniedz šādu summu:

a) ELISA testam EUR 8 par testu; b) tetraciklīna noteikšanas testam kaulaudos EUR 8 par testu.

4. Daudzgadu programmu īstenošanas laikposmā ieguldījums nepārsniedz šādu summu:

a) EUR 1 000 000 Čehijai;

b) EUR 800 000 Vācijai;

c) EUR 4 750 000 Igaunijai;

d) EUR 3 700 000 Latvijai;

e) EUR 1 750 000 Slovēnijai;

f) EUR 300 000 Somijai.

5. Summas, par kurām jāuzņemas saistības 2008. gadā, ir šādas:

a) EUR 500 000 Čehijai;

b) EUR 475 000 Vācijai;

c) EUR 1 000 000 Igaunijai;

d) EUR 1 200 000 Latvijai;

e) EUR 350 000 Slovēnijai;

f) EUR 100 000 Somijai.

6. Par saistību summām turpmākajiem gadiem lemj, ņemot vērā programmas izpildi 2008. gadā. Turpmāk sniegtas orientējošas summas (euro).

Dalībvalsts 2009 2010 2011 2012 Čehija 500 000 Vācija 325 000 Latvija 1 250 000 1 250 000 Somija 100 000 100 000 Igaunija 1 250 000 1 250 000 1 250 000 Slovēnija 350 000 350 000 350 000 350 000

17. pants

Aujeski slimība

1. Ar šo laikposmam no 2008. gada 1. janvāra līdz 2009. gada 31. decembrim apstiprina Beļģijas iesniegto daudzgadu programmu Aujeski slimības izskaušanai.

2. Kopienas finansiālais ieguldījums ir 50 % no izmaksām, kas Beļģijai radušās par laboratorijas testu veikšanu.

3. Izmaksu maksimālā summa, ko Beļģijai atmaksā par 1. punktā minēto programmu, ELISA testam nepārsniedz EUR 1 par testu.

4. 1. punktā minētās daudzgadu programmas, kas jāveic Beļģijai, īstenošanas laikposmā ieguldījums nepārsniedz EUR 720 000.

5. Summa, par kuru jāuzņemas saistības 2008. gadā, ir EUR 360 000.

6. Par saistību summu turpmākajam gadam lemj, ņemot vērā programmas izpildi 2008. gadā. Orientējošā summa ir EUR 360 000.

18. pants

Govju enzootiskā leikoze

1. Ar šo laikposmam no 2008. gada 1. janvāra līdz 2010. gada 31. decembrim apstiprina Itālijas, Latvijas un Portugāles iesniegtās daudzgadu programmas govju enzootiskās leikozes izskaušanai.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas.

3. Izmaksu maksimālā summa, ko dalībvalstīm atmaksā par 1. punktā minētajām programmām, nepārsniedz šādu summu:

a) ELISA testam EUR 0,5 par testu; b) agara gēla imūndifūzijas testam EUR 0,5 par testu.

4. Daudzgadu programmu īstenošanas laikposmā ieguldījums nepārsniedz šādu summu:

a) EUR 2 000 000 Itālijai;

b) EUR 170 000 Latvijai;

c) EUR 1 000 000 Portugālei.

5. Summas, par kurām jāuzņemas saistības 2008. gadā, ir šādas:

a) EUR 400 000 Itālijai;

b) EUR 60 000 Latvijai;

c) EUR 300 000 Portugālei.

6. Par saistību summām turpmākajiem gadiem lemj, ņemot vērā programmas izpildi 2008. gadā. Turpmāk sniegtas orientējošas summas (euro).

Dalībvalsts 2009 2010 2011 2012 Itālija 800 000 800 000 Latvija 55 000 55 000 Portugāle 350 000 350 000

III NODAĻA

VISPĀRĪGIE UN NOBEIGUMA NOTEIKUMI

19. pants

1. Attaisnotās izmaksas programmām, kas minētas 1., 2., 3., 5., 6., 14. un 18. pantā, lai kompensētu īpašniekiem nokauto vai izbrāķēto dzīvnieku vērtību, ir šā panta 2. un 3. punktā paredzētajā apjomā.

2. Vidējo kompensācijas summu, kuru dalībvalstīm atmaksā, aprēķina, ņemot vērā, cik dzīvnieku dalībvalstī ir nokauti vai izbrāķēti un

a) attiecībā uz liellopiem maksimālā summa ir EUR 375 par dzīvnieku; b) attiecībā uz aitām un kazām maksimālā summa ir EUR 50 par dzīvnieku; c) attiecībā uz Gallus gallus vaislas putniem maksimālā summa ir EUR 3,5 par putnu; d) attiecībā uz Gallus gallus dējējputniem maksimālā summa ir EUR 1,5 par putnu.

3. Maksimālā kompensācijas summa, kuru dalībvalstīm atmaksā par vienu dzīvnieku, nepārsniedz EUR 1 000 par liellopu un EUR 100 par aitu vai kazu.

20. pants

1. Dalībvalstu iesniegtos izdevumus Kopienas finansiālā ieguldījuma saņemšanai izsaka euro un aprēķina, neietverot pievienotās vērtības nodokli un citus nodokļus.

2. Ja dalībvalsts izdevumi ir valūtā, kas nav euro, attiecīgā dalībvalsts tos konvertē euro, piemērojot pēdējo valūtas maiņas kursu, ko Eiropas Centrālā banka ir noteikusi pirms pirmās tā mēneša dienas, kurā dalībvalsts ir iesniegusi pieteikumu.

21. pants

1. Kopienas finansiālo ieguldījumu 1.–18. pantā minētajām programmām piešķir, ja attiecīgās dalībvalstis

a) īsteno programmas saskaņā ar attiecīgajiem Kopienas tiesību aktu noteikumiem, tostarp konkurences noteikumiem un noteikumiem par publisku līgumu slēgšanas tiesību piešķiršanu;

b) nodrošina, ka vēlākais līdz 2008. gada 1. janvārim stājas spēkā normatīvie un administratīvie akti, kas vajadzīgi 1.–18. pantā minēto programmu īstenošanai;

c) vēlākais līdz 2008. gada 1. jūnijam Komisijai iesniedz tehniskos un finanšu starpziņojumus par 1.–18. pantā minētajām programmām saskaņā ar Lēmuma 90/424/EEK 24. panta 7. punkta a) apakšpunktu;

d) attiecībā uz 9. pantā minētajām programmām sniedz ziņojumu Komisijai par izmeklēšanā iegūtajiem pozitīvajiem un negatīvajiem rezultātiem, kas noteikti mājputnu un savvaļas putnu uzraudzības laikā; šis ziņojums, izmantojot Komisijas tiešsaistes sistēmu, jāiesniedz reizi trijos mēnešos četru nedēļu laikā pēc tā mēneša beigām, kas aplūkots ziņojumā;

e) attiecībā uz 10.–12. pantā minētajām programmām Komisijai katru mēnesi iesniedz ziņojumu par TSE uzraudzības programmas rezultātiem, nosūtot to četru nedēļu laikā pēc tā mēneša beigām, kas aplūkot ziņojumā;

f) attiecībā uz 1.–18. pantā minētajām programmām vēlākais līdz 2009. gada 30. aprīlim iesniedz Komisijai nobeiguma ziņojumu par programmas tehnisko izpildi saskaņā ar Lēmuma 90/424/EEK 24. panta 7. punkta b) apakšpunktu, pievienojot pamatotus pierādījumus par dalībvalstu izmaksām un rezultātiem, kas gūti laikposmā no 2008. gada 1. janvāra līdz 31. decembrim;

g) attiecībā uz 1.–18. pantā minētajām programmām efektīvi īsteno programmu;

h) attiecībā uz 1.–18. pantā minētajām programmām neiesniedz papildu pieprasījumus par citiem Kopienas ieguldījumiem šajos pasākumos un iepriekš nav iesniegušas šādus pieprasījumus.

2. Ja dalībvalsts neievēro 1. punkta prasības, Komisija samazina Kopienas finansiālo ieguldījumu, ņemot vērā gan saistību neizpildes veidu, gan nopietnību un Kopienai radītos finanšu zaudējumus.

22. pants

Šo lēmumu piemēro no 2008. gada 1. janvāra.

23. pants

Šis lēmums ir adresēts dalībvalstīm.

Briselē, 2007. gada 30. novembrī Komisijas vārdā — Komisijas loceklis Markos KYPRIANOU

(1) OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).

(2) OV L 397, 30.12.2006., 22. lpp.

(3) OV L 347, 12.12.1990., 27. lpp. Lēmumā grozījumi izdarīti ar Direktīvu 92/65/EEK (OV L 268, 14.9.1992., 54. lpp.).

(4) OV L 147, 31.5.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 727/2007 (OV L 165, 27.6.2007., 8. lpp.).

(5) OV L 10, 14.1.2006., 16. lpp.

(6) OV L 248, 16.9.2002., 12. lpp.

(7) OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 378/2007 (OV L 95, 5.4.2007., 1. lpp.).